22 நான் அவன்மீது கொள்ளையையும் கொலையையும் அனுப்பித்  தண்டனைத் தீர்ப்பு வழங்குவேன்.  பெருமழையையும், கல்மழையையும், நெருப்பையும்,  கந்தகத்தையும் அவன்மீதும் அவன் படைகள் மீதும்  அவனோடு இருக்கும் எல்லா மக்களினங்கள்மீதும் கொட்டுவேன். 23 இவ்வாறு நான் என் மேன்மையையும் தூய்மையையும் நிலைநாட்டிப்  பல மக்களினங்களின் கண்முன்னால் என்னை வெளிப்படுத்துவேன்.  அப்போது நானே ஆண்டவர் என்பதை அவர்கள் அறிந்துகொள்வர்.